Siret - Memorialul Holocaustului din Bucovina chiar din primele zile după de a fost inaugurat. După deschiderea oficială de joi, 23 mai a.c., vineri, sâmbătă și duminică muzeul din Siret a avut 503 vizitatori.
Directorul Muzeului Național al Bucovinei, dr. Emil Ursu, a declarat că având în vedere că muzeul din Siret are deocamdată un singur angajat, în zilele de weekend au fost detașate două persoane de la muzeul din Suceava, dar în perioada următoare postul de custode va fi din nou scos la concurs, cu speranța că vor fi localnici care vor manifesta interes.
La precedentul concurs, salariul net de 3.180 de lei a fost neatractiv pentru unul dintre candidați, care a renunțat să se mai înscrie, iar cel de-al doilea nu a obținut notă de trecere la examen. Postul este pentru persoane cu studii medii, cu o vechime în muncă de 6,5 ani, indiferent de activitatea prestată.
Cu un singur muzeograf, programul de vizitare este de miercuri până duminică, între orele 10.00-18.00, cu ultima intrare la ora 17:30. Directorul Ursu a precizat că până în data de 2 iunie a.c., intrarea la muzeul din Siret, „cel mai tânăr refăcut muzeu din coroana de muzee administrate de Muzeul Național al Bucovinei”, este gratuită.